Bigbank rahastab Pirita jahisadama kõrvale luksuliku 12 korteriga maja ehitust
#000000
Bigbank sõlmis 2,9 miljoni euro suuruse laenulepingu Simus Kinnisvaraarendusega, et rahastada luksusliku kahekorruselise kortermaja ehitust Tallinnas Pirital Masti tänaval jahisadama kõrval. Masti 11 maja ehitus algas juulis ja valmib plaanide kohaselt 2024. aasta suvel.
#000001
Simus Kinnisvaraarenduse juhatuse liikme Rene Salumäe sõnul plaanivad nad jahisadama kõrvale ehitada eksklusiivse kortermaja, kus saab Pirita südames elada nagu eramus. „Nii Pirita jahisadam kui Masti Maja on mõlemad eksklusiivsed objektid. Jahisadama alale praegu ehitatav uus klubihoone ja selle naabrusse kerkiv uus elumaja loovad pikalt ühetaolisena seisnud piirkonnale täiendava dimensiooni ning Pirita saab sellest veel paremaks elu- ning vaba aja veetmise keskkonnaks,“ märkis ta.
#000002
„Simus Kinnisvaraarendus on Bigbanki pikaajaline koostööpartner ning tegu on äärmiselt võimekate inimestega, kes teostavad oma projekte hästi läbimõeldult, sobitades oma arendatavad objektid keskkonda ja samas pakkudes oma klientidele kõrgeid standardeid,“ kommenteeris finantseerimisotsust Bigbanki ettevõtete panganduse üksuse juht Aimar Roosalu. „Bigbanki jaoks on selles projektis kenasti kokku sobitatud Eesti kapital, kvaliteet, targad otsused, sobivus keskkonnaga ja ühendus merega,“ lisas ta.
#000003
Pirita jahisadama kõrvale Masti 11 rajatava ca 2060 m2 üldpinnaga korterelamu ehitajaks on Grand Ehitus OÜ. Tegu saab olema A-energiaklassi hoonega, milles on vaid 12 läbimõeldud planeeringuga kodu. Läbi kahe korruse ulatuvad korterid on 3-5 toalised kõrgete lagedega avarad ruumid, magamistoaga ühendatud vannitoad ja walk in garderoobid. Enamusel korteritel on suured väliterrassid, osadel prantsuse rõdu või veranda. Hoone arhitekt on Ilmar Heinsoo ning sisearhitekt Kristiine Kangur.
#000004
Vaata silmapaistvamaid müügis olevaid suvilaid Eesti saartelOled otsustanud oma korteri üürile anda. Mida sa selleks tegema pead?Puudusi varjates võtab kinnisvaramüüja riskiVaata, kes olid aprillikuus parimad maakleridTOP 10 kinnisvarakuulutused, aprill 2018Vaata, kes olid maikuus parimad maakleridKuidas oma korter või maja enne ostuhuviliste saabumist korda seadaKorteri või maja üürimine Kontrollnimekiri üürnikule7 asja, mida enne kinnisvarakuulutuse ülespanekut tehaKevadine suurpuhastus lihtsalt ja kergelt
#000008